description: Това е един от изводите от 20-дневната кампания на Камарата на частните съдебни изпълнители и Националното сдружение на общините в 42 населени места.

maintext:
Георги Дичев е председател на Камарата на частните съдебни изпълнители. Той обяви, че ще бъде открита набирателна сметка в полза на пострадалите в село Хитрино. Как ще бъдат разпределени средствата ще се реши след проучване сред хората в селото. Дичев предположи, че те ще бъдат отпуснати под формата на стипендия.
Фотограф: Надежда Чипева
ражданите са се интересували за таксите и разноските по изпълнението .
Данните показват, че през първата половина на тази година са започнали над 100 000 дела, докато за същия период на предходната година е имало над 88 хиляди нови дела.
Камарата ще открие набирателна сметка в полза на пострадалите в село Хитрино. Как ще бъдат разпределени средствата ще се реши след проучване сред хората в селото. Дичев предположи, че те ще бъдат отпуснати под формата на стипендия.
Гражданите не знаят към кого да се обърнат при задължения или невзети кредити. Това е един от изводите от информационната кампанията на Камарата на частните съдебни изпълнители и Националното сдружение на общините. Резултатите бяха съобщени от председателя на камарата Георги Дичев.Кампанията започна в средата на ноември и приключи на 14 декември. Тя се проведе в над 40 населени места, като основната й цел беше да улесни гражданите, когато са страна в изпълнителното производство чрез информация за функциите на частните съдебни изпълнители. Основното й послание - те не взимат решения, а изпълняват съдебните актове като работят по закони, приети от Народното събрание.[[more[[където да разговарят с частен съдебен изпълнител и представител на общината са дошли над 120 души. ГУчастващите са попълнили анонимни анкети, които са показали, че масово хората не знаят какво да предприемат, ако имат надвзети пари от заплати или са натрупали дългове. Те не разпознават и кой е органът, който може да им помогне.ако дължат пари, заплата или издръжа. Друг резултат от проучването е, че над 50 % от хората одобряват да има само една такса за запор на всички банкови сметки на длъжник чрез въвеждане на електронен запор. Положителният резултат в анкетата е почти всеки би искал да бъда информиран за правата си.като това се случва за първи път от няколко години.


description: "Всеки от нас е човек на годината в това, което прави. Стига да го прави от сърце и да дава това, което може. Моля ви, Хора, правете Неща!" - пише Надежда Цекулова в блога си.

title: Послание от човека на годината: Моля ви, хора, правете неща!

maintext:
Личен архив на Надежда Цекулова
Фотограф: Надя Събева
Журналистът Надежда Цекулова получи днес отличието на Българския хелзинкски комитет "Човек на годината" . Публикуваме текста на Цекулова след наградата от личния й блог "По посока на луната" , озаглавен "Просто човек" , с нейно позволение.Сега се очаква да напиша нещо умно.БХК ме удостои с наградата "Човек на годината" за 2016 г. и това е огромна отговорност. Не може просто да продължиш да псуваш системата на висок глас, трябва (освен да я псуваш) да направиш така, че да заслужиш оказаната чест.Ще се опитам да съм по-добра.По-честна.По-възпитана.По-отговорна.По-стабилна.По-предвидима.Толкоз за мен.Защото нали на всички ни е ясно, че това не е индивидуална награда. Това е крясък, че в работата на Център "Фонд за лечение на деца", с чиято кауза се ангажирах, нещо не е наред. И послание, че когато нещо не е наред, то може да бъде поправено само с усилията, вярата и гласа на много хора.БХК избра да награди мен, не заради черните ми очи (за очи дават други награди, ама аз за там нямам данни). А защото през 2016 г. едни хора, които всички познаваме - здравният министър Петър Москов и подопечният му политически екип, заедно с настоящия директор на Център "Фонд за лечение на деца" Владимир Пилософ, откраднаха тази структура от болните деца и техните семейства, за да я превърнат в частна касичка на тесен кръг заинтересовани лица.А това е неприемливо.Това е престъпление.Днес, докато аз се къпя в моите 3 минути слава, десетки деца продължават да се борят за правото си на живот и здраве - право, което им е гарантирано от Конвенцията за правата на детето и българската държава.Поне на хартия.Фондът продължава да не работи в полза на болните деца.Проблемът не е решен.Работата не е свършила.Всеки от нас е човек на годината в това, което прави. Стига да го прави от сърце и да дава това, което може.Моля ви, Хора, правете Неща!Ако всички направим само крачка през годината, това са милиони крачки. Заедно можем да минем дяволски дълъг път...

fasttext_language: bg


description: През 2015 г. за опазване и възстановяване на околната среда са били изразходвани 2 833 млн. лв., като спрямо предходната година има увеличение. Делът на разходите за околната среда от БВП: за 2015 г. този дял е 3.2%, докато за 2014 г. е бил 2.7%, показват актуалните данни от Националния статистически институт, публикувани във вторник.

title: Близо 3 млн. лв. са изхарчени за околната среда през 2015 г.

maintext:
Последна промяна в 16:29 на 20 дек 2016, 428 прочитания, 4 коментара
Фотограф: Юлия Лазарова
През 2015 г. за опазване и възстановяване на околната среда са били изразходвани 2 833
млн.
лв., като спрямо предходната година има увеличение.
Д
елът на разходите за околната среда от БВП:
з
а 201
5
г. този дял е 3.
2
%, докато за 2014 г. е бил 2.7%,
показват актуалните данни от Националния статистически институт, публикувани във вторник.
Става дума дейности, пряко ориентирани към предотвратяване, намаляване и премахване на замърсяването, което е резултат от производствени или други процеси. Отстраняването на уврежданията изисква допълнителни средства.
Разходите за околната среда включват два компонента: разходи за поддържане и разходи за придобиване на дълготрайни материални активи.
П
рез 2015 г. инвестициите имат преобладаващ дял в структурата на разходите - 57
.
4%, докато текущите разходи са с по-малък дял - 42.6%.
За 2015 г. общите разходи за опазване и възстановяване на околната среда са разпределени по основни направления.
С
най-голям дял са разходите за оползотворяване и обезвреждане на отпадъците - 47.3%,
следвани от разходите
за пречистване на отпадъчните води - 36.9%, и за опазване на чистотата на въздуха -
8
.5%.
343
.2
.0
В края на 2015 г. наличността на дълготрайните материални активи за околната среда е 8млн. лв. и се разпределя по основните направления за околната среда: за пречистване на отпадъчните води - 37.9%, за опазване на въздуха - 29%, и за отпадъците - 25%.


title: Матео Ренци - младият политик, който бързаше с реформите

maintext: Италианският премиер Матео Ренци измина за 1000 дни пътя от популярен и реформаторски настроен млад ръководител до провалил се лидер, критикуван от политическата класа и отхвърлен от мнозинството италианци.Близо 60% от избирателите на Апенинския полуостров казаха "не" на конституционната му реформа и с това нанесоха удар по самочувствието на човека, който през февруари 2014 г., на 39 години, стана най-младият премиер в историята на републиката.Тогава той обеща да реформира страната си изоснови и да я изведе на челно място в Европа. Но въпреки енергията, която никой не му отрича, този тосканец така и не успя да убеди, още по-малко да обедини сънародниците си.Често обвиняван, че управлява сам, без да търси компромис, Ренци внесе дълбоки разделения и в своята Демократическа партия между мнозинството и левите "бунтари".Преди три години тогавашният кмет на Флоренция стана лидер на лявоцентристката Демократична партия и обеща да "изхвърли на боклука" партийните величия и още няколко души.като бившия премиер Масимо д'Алема и бившия кмет на Рим Валтер Велтрони. Първият не забрави това и води кампания в подкрепа на "не" в цялата страна, въпреки че продължи да бъде член на партията.На 13 февруари 2014 г. Ренци изхвърли безцеремонно втория човек в партията Енрико Лета, за да оглави правителството. "Бъди спокоен, Енрико" - краткото послание, което Ренци публикува в "Туитър" по адрес на предшественика си месец преди да го замени, обиколи Италия.Запален потребител на социалните мрежи, този политик, който никога не е бил депутат, нито е имал пост в правителството, дойде на власт, радвайки се на голяма популярност, обратнопропорционална на недоверието на италианците към политическата класа . Тя бе затвърдена на евроизборите през юни 2014 г., когато Демократичната партия победи с 40% подкрепа.След като обеща по една реформа всеки месец и големи промени през първите 100 дни, Ренци бързо преразгледа графика си и през лятото на 2014 г. си дадеВ актива му влиза реформа на трудовия пазар , наложена на синдикатите и приета насила от парламента.Тя допринесе за увеличаване на броя на постоянните трудови договори. Но с цената на скъпоструващи данъчни облекчения, които според основния италиански синдикат не решават по същество проблема с безработицата.Ренци обаче казва, че това е ключова и истинска лява реформа - нещо парадоксално за човек, който смята за отживелица сблъсъка ляво-дясно и винаги е изразявал убеждението, че партията му не може да спечели изборите, ако не привлече подкрепа от десноцентристите.Той дори успя да си спечели подкрепа от бившия премиер Силвио Берлускони , когато договаряше конституционната реформа, но техният "пакт" се развали в началото на 2015 г.Ренци, който е свръхдинамичен, амбициозен и "жаден за власт" според някои, запази облика си наТой изненада обществеността в Рим, като по думите на негови приближени оставаше да работи по цяла нощ в двореца "Киджи" и чакаше да дойде уикендът, за да отиде в Тоскана при съпругата си Аниезе и трите им деца.Критикуван заради склонността си да изтъква приключенията си в политиката, той неуморно отговаря на критиците си, обръщайки се директно към гражданите във "Фейсбук" и "Туитър" с волунтаристка реторика, вдъхновена от "Да, ние можем" на Барак Обама , един от менторите му в политиката.Роден на 11 януари 1975 г. във Флоренция, с диплома по право, горд от годините, прекарани като католически скаут, той още на 19 години тръгва по стъпките на баща си, общински съветник от Християндемократическата партия.Звездата му изгрява на изборите за кмет на Флоренция през 2009 година. Той изненадва всички, като печели първичните избори на лявоцентристите срещу официалния кандидат на Демократическата партия. Въпреки че през 2012 г. първият му опит да оглави партията не успява, година по-късно той става национален секретар - пост, от който също може да бъде принуден да се откаже с риск да постави под въпрос политическото си бъдеще. /БТА


description: Вагнер Мансини заменя Кайо Жуниор, който загина заедно с още 70 души при катастрофата край Меделин.

title: "Шапекоенсе" назначи нов старши треньор

maintext:
Новият сезон започва в края на януари
Бразилският футболен клуб "Шапекоенсе", който загуби основната част от своя отбор и спортно-технически щаб при самолетната катастрофа в Колумбия, назначи опитния Вагнер Мансини за старши треньор."Вагнер Мансини ще поеме отбора с отговорността да продължи работата, която беше свършена", се казва в съобщение в профила в "Туитър".Той заменя Кайо Жуниор, който загина заедно с още 70 души при катастрофата край Меделин."Чувстваме се поласкан да мога да продължа работата, която Кайо Жуниор вършеше", каза 50-годишният Мансини.Шестима души оцеляха при катастрофата, от тях трима са членове на клуба. "Шапекоенсе" започва да възстановява отбора след трагедията преди най-големия мач в тяхната история.Мансини е бил треньор на поне дузина отбори, включително големи имена като "Сантош", "Ботафого" и "Васко да Гама". Той ще трябва да сглоби изцяло нов отбор. Някои футболни легенди, като Роналдиньо и Хуан Рамон Рикелме, вече предложиха услугите си.Новият сезон започва в края на януари.


title: Матайс льо Рут, ВКБООН: Най-големият враг на чужденците, търсещи закрила, е генерализирането за това какви са

maintext:
Матайс льо Рут, представител на ВКБООН в България
Фотограф: Юлия Лазарова
"Дневник" разговаря с представителя на Върховния комисариат за бежанците в България Матайс льо Рут за ситуацията с търсещите закрила у нас чужденци, липсата на интеграционен механизъм за тези, които решават да останат и за това как хората от градовете, в които има центрове за мигранти може да се включат в дейности в лагерите.- Много от пристигащите в България чужденци, които търсят закрила, не искат да останат тук и напускат страната преди да е приключила процедурата им. Затова е трудно да се дадат точни данни за времетраенето на процеса. Преди 6-7 месеца нямаше закъснения в процедурата, но след нарастването на броя на искащите да получат статус, процесът е много по-бавен.Управлението на този процес в голяма степен зависи от ресурса, който България може да отдели за преводачи и асистенти. По тази тема работим с българското правителство. Не е лесно да се намерят преводачи. Това често е най-голямото препятствие за една нормална процедура.Върховният комисариат за бежанците към ООН (ВКБООН ) смята, че едно от нещата, които липсват в страната, е интеграционен механизъм. Бежанците не остават заради липсата на такъв механизъм. Или няма механизъм, защото бежанците не остават тук - малко е като дилемата за кокошката и яйцето. Ако погледнете на другите държави в региона, има възможности поне за няколко вида мерки за хората, търсещи закрила, които остават.- Това е един от най-големите въпроси, свързани със закрилата, пред който сме изправени. Това не е казус само в България, това е нещо, по което всички организации, които се занимават с мигрантски въпроси, се опитват да се справят. Един от най-важните елементи, свързани с тази отговорност, е включването на представители или ментори - наставници на тези деца. България отбелязва забележителен напредък в деинституционализацията на децата. Правителството e напълно осведомено и знае как потенциално може да се справи с тези, понякога доста сложни казуси. Така че рамката я има, но трябва да бъде приложена и по отношение на децата бежанци.Ако ще помагаме на деца, които нямат нито един възрастен роднина с тях, трябва да има експертен процес, през който да може да се намери цялата информация и винаги водещ да е най-добрият интерес на детето. Определението за това трябва да бъде разписано и приложено. Това, по което работим с Агенцията за бежанците, е в центровете за настаняване на бежанци да има обособени места за деца без родители. Те са много по-уязвими от останалите.- Никой не търси невероятна обич и подкрепа. Това, от което търсещите закрила имат нужда, е най-базов стандарт в центровете, където са настанени, и справедлива и точна процедура. Те бягат от насилие.От друга страна, хората извън центровете се страхуват от неизвестното. И това е нормално. Но медиите, които аз нямаше да споменавам, но вие го направихте, наистина имат ключова роля. И то не само заради информацията, която липсва, а заради представянето на погрешна информация. Не става въпрос само за информация за това от какво бягат афганистанците, сирийците или иракчаните. А основното, което може би е необходимо, е адекватна и точна версия на истината. Най-големият враг на повечето търсещи закрила е генерализирането, обобщаването за това какви са.И не знам откъде точно идва. Ситуацията в Афганистан не е много по-добрa отколкото в Сирия или Ирак. Всички имат нужда да бъдат чути, да могат да споделят това, което са преживели. На език, който могат да разберат.Но по-важното е да не употребяваме стигматизацията на основа на националност или на семеен статус. Прави ли ме различен човек това, че пътувам сам - без семейство и жена? Това, което е важно за нас, да не забравяме откъде бягат тези хора.- Това, което беше чуто като послание след инцидента в Харманли - призивът афганистантски мъже да бъдат масово връщани в страната си заради това, че са заплаха за националната сигурност, е силно притеснително. Важно е правителството да не забравя, че трябва да се придържа към разписаните процедури. Ако хората идват тук и не им е бил даден статус след проведена процедура, има програма за връщането им. Но да се апелира за масово връщане на афганистанци, само защото са "сингъли", или защото просто са афганистанци, в това няма смисъл.Въпреки че не одобряваме средствата, които използва протестът в Харманли, участието в него не може да се превърне в повод за масово връщане на хора, търсещи закрила. България има добре разписана процедура, която в голяма степен отговаря на международните стандарти. Просто трябва да се прилага за всички, без никаква дискриминация.- Пристигането на определен брой търсещи закрила може да се свърже директно с инциденти в отделните държави. Ситуацията в Сирия и Ирак е повече отразена в медиите, защото там има война. И е по-лесно да разбереш войната, по-лесно е да разбереш,че вече почти нищо не е останало от Алепо. По-лесно се разбира, когато по телевизията дават как иракските войници печелят обратно територии от ИДИЛ. Виждаш бомбите и войните и можеш да си кажеш: да, и аз бих избягал от това.Тези неща не могат да бъдат видяни по телевизията за Афганистан. Първо, защото там е още по-опасно да влезе камера. Ситуацията там е по-зловеща в смисъл, че голяма част от страната е окупирана. И това продължава десетилетия, не по този интензивен начин, но на практика в Афганистан не е имало мирни времена от много дълго години. Това, което е уникално за Европа и за мигрантската криза, е, че движението на бежанци от тези размирни конфликтни зони не е хронологически подредено, а е на етапи. За да дадем точен анализ кога и как хората решават и пристигат, е доста трудно. Това, което се случи в Сирия, се отрази много силно на близките до нея държави.- Харманли е най-големият център и има много предизвикателства, свързани с управлението на подобна инфраструктура. Там са били над 3 хиляди души, като центърът е препълнен още от затварянето на границата със Сърбия преди няколко месеца. Центърът никога не е бил построен за толкова хора - от гледна точка на водоснабдяване и електричество.Това, за което винаги сме настоявали е, тези центрове да бъдат пригодени за управляем брой хора. Дори сега, когато говорим с някои от хората, които са настанени там, те все още не разбират, чудят се защо някои от мерките са били взети и наложени. Това е нещо, върху което може да работим заедно с институциите - да имаме постоянен диалог и с общността в съответния град. И не става въпрос само за информирането на хората в града, а това, което може да направи по-лесно управлението на такъв център, е ако общността и от града, и от самите търсещи закрила е въвлечена в управлението на такъв център.Има много неща, в които самите настанени хора могат да бъдат включени, за да няма простото разделението на мениджмънт и настанени. Хората настанени в Харманли не разполагат с много неща, в които да участват - няма много активности за тях, с които те да допринесат за по-доброто управление на подобен лагер.Когато става дума за деца, като в Харманли има много от тях, те трябва да се забавляват, да играят, да правят неща. Дори за родителите усещането ще е различно, ако не трябва по цял ден да се занимават с тях. Колкото по-нормална среда може да създадеш, толкова по-добре ще бъде. Никой не говори за много сериозни инвестиции, а за малки подобрения, с които центърът да стане по-добре управляем.Всеки медицински случай може да бъде предотвратен. Изключително е важно да има предвидима и регулярна медицинска грижа, както и лекарства.По-добрите условия не са свързани само с осигуряването на топла вода и нормална баня, но настанените могат да бъдат въвлечени много повече в това да се грижат сами за себе си. И ако се създаде тази среда, напрежението ще бъде намалено. България отбелязва напредък в справянето със ситуацията след 2013 година. Но все още има много подобрения, които могат да бъдат направени - от една страна в управлението на центровете, от друга - в самата структура на центровете.


description: Градът с най-голямо население в Сирия преди войната - Алепо, е в руини след последната офанзива на силите на президента Башар Асад, които почти окончателно успяха да изтикат бунтовниците от източната част на града. "Ройтерс" представя архивни снимки, които показват образа на Алепо през последните четири години, в които в него се водят сражения.

title: Фотогалерия: Алепо от началото на войната досега

maintext:
1/34 снимки в галерията Градът с най-голямо население в Сирия преди войната - Алепо, е в руини след последната офанзива на силите на президента Башар Асад, които почти окончателно успяха да изтикат бунтовниците от източните части.
В началото на революцията през 2011 г. там нямаше сериозни протести или сблъсъци. Алепо се превърна в бойно поле през юли 2012 г., когато бунтовниците започнаха нападения срещу силите на Асад и завладяха големи части от Северна Сирия.
"Ройтерс" представя архивни снимки, които показват образа на Алепо през последните четири години, в които в него се водят сражения. На снимката: боец на Сирийската свободна армия по време на сблъсъци през 2012 г.


title: Маса се е съгласил да отложи пенсионирането си и да кара за "Уилямс"

maintext:
Маса обяви оттеглянето си пред месец, но желанието на "Мерцедес" да вземе Ботас по всичко изглежда ще върне бразилеца във Формула 1
Обявилият оттеглянето си от Формула 1 Фелипе Маса се е съгласил да отложи пенсионирането си и да бъде първи пилот на "Уилямс" през 2017 г., съобщи "Скай спортс".Това ще позволи преминаването на Валтери Ботас в "Мерцедес" на мястото на Нико Розберг, който прекрати кариерата си само четири дни след спечелването на световната титла. "Уилямс" вече отхвърли една оферта за финландеца. Тя включваше отстъпка от цената на двигателите и младия пилот Паскал Верлайн. В "Уилямс" обаче държат да имат поне един опитен състезател, тъй като другият е 18-годишният канадски дебютант Ланс Строл. Според "Скай Италия" отборът е успял да навие Маса да се върне срещу 5 млн. паунда годишна заплата. Сделката обаче няма да бъде обявена преди Нова година. Причината е, че от "Мерцедес" вече заявиха, че ще разкрият кой ще е съотборник на Люис Хамилтън най-рано на 3 януари.Маса има 14 сезона във Формула 1 зад гърба си. Той дебютира през 2002 г. със "Заубер", където караше до 2005 г. От 2006 до 2013 г. бразилецът се състезаваше за "Ферари", като остана само на една точка от световната титла през 2008 г. През последните три сезона той е част от "Уилямс", записвайки шесто, седмо и единадесето място в генералното класиране.


title: Всички 3 кандидата за олимпиадата през 2024 г. продължават напред

maintext:
Трите кандидатури бяха одобрени от ръководството на МОК
Париж, Будапеща и Лос Анджелис продължават във втората фаза на процедурата по избор на домакин на олимпийските игри през 2024 година.Очакваното решение бе взето на срещата на Изпълнителния комитет на Международния олимпийски комитет в Лозана, Швейцария.От МОК заявиха, че за момента няма притеснителни сигнали в кандидатурите на нито един от трите града, които имат време до 3 февруари да представят оставащите необходими документи.Президентът на комитета Томас Бах заяви, че ръководството обмисля промяна на регламента за кандидатстване и най-вече отпадането на правилото, че всеки кандидат може да отпадне от надпреварата по всяко време на 2-годишния процес."Едно от най-важните неща е как да стимулираме повече градове да кандидатстват. Трябва и да засилим диалога с кандидатите и да обсъждаме детайлно процеса. Определено някои неща трябва да се променят", заяви Бах.Окончателното решение кой ще бъде домакин на игрите ще бъде взето по време на сесията на МОК в перуанската столица Лима през септември следващата година.


title: Болт и Алмаз Аяна спечелиха призовете за най-добри атлети

maintext:
Болт влезе в историята, като спечели приза за шеста година
Ямайският спринтьор Юсейн Болт и Алмаз Аяна от Етиопия спечелиха наградите на международната федерация (IAAF) за най-добри атлети за годината.Световният рекордьор на 100 и 200 м влезе в историята, като получи приза за шеста поредна година. Болт обра златните медали в дисциплините, в които участва на олимпийските игри в Рио.Аяна пък подобри световния рекорд на 10 000 метра в Бразилия за златния медал в дисциплината, а след това добави и бронзово отличие на 5000 метра."Шестият път е също толкова важен за мен, колкото беше и първият. Гордея се с постижението си. Живея за моментите, когато влизам на стадиона и чувам виковете на привържениците. Именно заради тях ще продължа кариерата си с още една година. Те не искат да се отказвам и аз им го дължа", каза Болт.Белгийската златна медалистка в седмобоя Нафисату Тиам беше избрана за изгряваща звезда при жените. При мъжете победител е канадският спринтьор Андре де Грас, който спечели три медала в Рио де Жанейро.


description: Той заяви, че очаква и се надява след предсрочните парламентарни избори догодина отново да оглави Министерството на младежта и спорта.

title: Кралев се обяви за успешен спортен министър и очаква нов мандат

maintext:
Кралев заяви, че той и екипът му са свършили много работа през последните две години
[LAP.bg]
Спортният министър в оставка Красен Кралев оцени много високо работата си през двете години, в които заемаше поста.
Той заяви, че се надява след предсрочните парламентарни избори догодина отново да оглави Министерството на младежта и спорта.
"Мисля, че спортните федерации оценяват това, което правя и виждат, че спортът се развива в правилната посока. Така че очаквам и се надявам да имам възможност да бъда начело на министерството още един мандат, за да завърша програмата, която съм си поставил като цел", каза Кралев пред БНТ преди началото на церемонията "Спортист на годината".
Кралев допълни, че той и екипът му имат "една много амбициозна програма за развитието на българския спорт". "Надявам се, че в следващия мандат ще успеем да реализираме идеите си", каза още спортният министър в оставка.
Той отново изтъкна
финансирането на строежа и реконструкцията на 21 спортни обекта в 14 общини, както и строящите се в момента съоръжения. "В двете години, в които съм министър, направихме много. Успяхме да реализираме много проекти, но ми се искаше да направим още повече."
Имаше много трудни моменти, имаше и много радостни моменти. Като сравним всичко, мисля, че 2016 г. беше по-скоро положителна", обобщи министърът.
Кралев определи изминаващата година като успешна за българския спорт. "


title: Общините искат повече правомощия за политики в сферата на образованието

maintext:
[Център за приобщаващо образование]
Запитани какви спешно възникнали нужди за гарантиране на достъпа до
образование за деца с увреждания общината може да посрещне, около 55%
смятат, че могат да гарантират достъп, като архитектурна среда и обучителни средства, включително адаптирани технически средства, а 69% могат да осигурят транспорт от и до училище за дете с увреждане. 65% от общините могат да компенсират недостига на специалисти за образователна подкрепа за децата с увреждания, като осигурят такива.
Въпреки това, за 28% от запитаните, за общините почти не могат да бъдат осигурени финансови средства, а за 20% не могат да бъдат осигурени човешки ресурси за образователна подкрепа на децата със специални потребности. Това означава, че една пета от общините няма да могат да открият центрове за образователна подкрепа, дори и да бъде осигурено целево финансиране.
Към момента общинската власт оценява координацията за образованието на децата с увреждания като най-добра с училищата, а най-слаба с Ресурсните центрове, центровете за работа с деца и младежи с увреждания и родителските асоциации.
Изследването е проведено съвместно с "' Глобал метрикс" , с подкрепата на Фондация Отворено общество. То се организира в периода юни-октомври 2016 г. и обхваща качествено проучване на мнението на представители, ангажирани в сферата на образовнието на 12 общински администрации, избрани по предварителни критерии и количествено проучване сред местната власт във всички общини в страната, от които общо са отговорили 148. Пълният доклад на изследването ще бъде достъпен на сайта на Център за приобщаващо образование след 15 декември 2016 г.
Има риск децата в малките общини, а така също и децата в Центровете за настаняване от семеен тип във всички общини да бъдат с нарушена подкрепа за достъп до образование и до социални услуги.Това е един от изводите от проучването на Център за приобщаващо образование (ЦПО) на тема "Ролята на общините в подкрепата на образованието за деца с увреждания", представено на кръгла маса днес. Целта на ЦПО е да инициира началото на дискусия за това доколко общинската власт е подготвена да осигурява различните видове подкрепа за личностно развитие, които новият образователен закон предвижда.Според резултатите, 77% от представителите на общините смятат, че трябва да имат повече правомощия за определяне на политики в сферата на образованието. Около половината отговорили считат, че общината има капацитет и ресурси да поеме повече отговорности в образователната подкрепа.По отношение на готовността на общинската власт да организира своите нови отговорности, за 66% от отговорилите стратегия на общината за личностно развитие е необходима, като ангажимент на общинската администрация. На второ място като степен на затруднение е поставено недоброто разбиране на самата концепция за личностно развитие и ограничението на общините да правят местни образователни политики.Едва 23% от общините имат планове или са обсъждали откриването на център за подкрепа за личностно развитие. Най-често планираните дейности на бъдещите центрове са насочени към педагогическа и психологическа подкрепа, а най-рядко те ще развиват подкрепа за семействата на децата с увреждания.Голяма част от представителите на местната власт посочват като сериозен проблем липсата на координация между секторните политики в образователната сфера, социалната сфера и сферата на здравеопазването в нормативната база на национално ниво, което се отразява негативно на работата и върху качеството на услугите на местно ниво.Според тях правилната посока е политиката на децентрализация на отговорност към местната власт по отношение осигуряване на подкрепа за приобщаващо образование за децата с увреждания и за всички деца, които имат нужда от подкрепа, както е предвидено в закона за училищното образование. Въпреки това, в голяма част от общините има необходимост от по-голяма яснота за финансовата рамка на тази политика, като трябва да бъдат определени минимални стандарти за всяко дете.


title: Снимка на деня: От петимата остана само Меркел

maintext:
Барак Обама, Матео Ренци, Дейвид Камерън, Франсоа Оланд и Ангела Меркел - тези петима лидери се събраха на 25 април тази година в Хановер на неформална среща, посветена на редица актуални теми като бежанската криза и войната в Сирия.
Снимката от тази среща обиколи тогава медиите и сайтовете по света. Седем месеца по-късно тя отново е тиражирана от медиите и социалните мрежи по целия свят, придружена от заглавието: "От петимата остана само един", пише френският в. "Фигаро".
Барак Обама приключва втория си президентски мандат в САЩ и смятаната за негова логична приемничка Хилари Клинтън беше победена на президентските избори през ноември от Доналд Тръмп.
Британският премиер Дейвид Камерън се оттегли от поста в началото на лятото заради подкрепата за Брекзит, изразена от британците на референдума на 23 юни.
Френският президент Франсоа Оланд обяви в края на миналата седмица, че няма да се бори за преизбиране, в момент, когато заради редица непопулярни реформи на неговото правителство рейтингът му е доста нисък.
Италианският премиер Матео Ренци каза, че се оттегля, след като италианците отхвърлиха на референдум промените в конституцията, които трябваше да ограничат състава и правомощията на Сената, горната камара на парламента.
Всичко това означава, че от петимата лидери от снимката през 2017 г. на власт остава само Ангела Меркел, която неотдавна обяви, че ще се кандидатира за четвърти канцлерски мандат в Германия на парламентарните избори в страната догодина.
Снимката на петимата лидери, четирима от които предстои се оттеглят или вече подадоха оставка, илюстрира до каква степен 2016 г. беше годината на големи политически промени и сътресения, отбелязват анализатори, цитирани от БТА.


title: Коледни бонуси, обещани от Ципрас, накараха кредиторите да замразят облекченията за гръцкия дълг

maintext:
Фотограф: Alkis Konstantinidis
Кредиторите на Гърция замразиха постигната преди дни сделка за облекчаване на дълга, след като премиерът Алексис Ципрас обяви коледен бонус за пенсионерите.Последният конфликт между Атина и кредиторите ѝ може отново да разпали финансова криза, съобщава електронното издание EUObserver Миналата седмица премиерът Ципрас обяви, че 617 млн. евро ще бъдат раздадени за Коледа на 1.6 млн. пенсионери, които живеят с по-малко от 800 евро месечно.След въпрос на Германия дали това е позволено от спасителния план , споразумението за който бе постигнато миналата година, Еврокомисията, Европейската централна банка (ЕЦБ), Европейският механизъм за стабилност (ЕМС) и Международният валутен фонд (МВФ) обявиха, че Атина не спазва договореностите и облекчаването на дълга ще бъде замразено.Мерките, за които Гърция и кредиторите ѝ се споразумяха на 5 декември, даваха повече време за изплащане на задълженията и ограничаваха лихвите. Те трябваше да влязат в сила незабавно.Според вестник "Вима" гръцкият премиер Алексис Ципрас дава обяснения в Брюксел (по време на днешния Европейски съвет) и Берлин, но в двете столици този път той е без съюзници и без да може да разчита на необходимата толерантност от страна на партньорите. Престоят му там ще предопредели всичко занапред, допълва изданието.Заради възникналото напрежение в отношенията между Атина и Брюксел днес в Берлин за обяснения във връзка с раздаваните социални помощи е и финансовият министър Евклидис Цакалотос. Според EUObserver в петък премиерът Ципрас ще се срещне с канцлера Ангела Меркел в Берлин.В. "Катимерини" смята, че договарянето на правителството с кредиторите започва да придобива драматичен обрат. Протестен митинг и шествие свикват днес пенсионерите в Гърция в отговор на обявените от премиера Алексис Ципрас еднократни социални помощи, изтъквайки, че това са "трохи" и "прах в очите им" от страна на управляващата коалиция, съобщава агенция АНА-МПА, цитирана от БТА.Федерациите на пенсионерите в Гърция призоваха към масово участие в днешните протестни прояви . Гръцкият парламент ще гласува днес въпросните социални бонуси, които медиите наричат "коледния подарък" на Ципрас.


title: Путин реши да изчака с гоненето на дипломати на САЩ

maintext:
CNN, че случващото се е опит на Барак Обама да ограничи действията на наследника си в Белия дом. "Плачевно е, ако политиката тук се е превърнала в основен мотивиращ фактор. Това няма нищо общо с мирното предаване на властта в една демокрация", каза Келиан Конуей.
"По време на изборите слушахме само "Русия, Русия, Русия" и трескави обвинения и инсинуации", добави тя. Според нея дори Русия да е причастна към пробив в компютрите на Демократическата партия, загубата на Хилъри Клинтън е заради провалената ѝ стратегия.
Президентът на Русия отклони предложението на външния министър като ответна мярка на новите американски санкции да изгони от страната 35 дипломати на САЩ.Според него руската страна "няма да създава проблем за американските дипломати, никого няма да изхвърляме".Предложението на Сергей Лавров изглежда като типичен ответен ход в подобна ситуация, но в Кремъл казват, че "новите неприятелски крачки на отиващата си администрация на САЩ са провокативни и насочени към по-нататъчно подкопаване на руско-американските отношения"."Оставяйки си правото на ответни мерки, ние няма да слизаме до равнището на дребнавата и безотговорна дипломация", каза още Путин. Той допълни, че следващите крачки на Москва ще зависят от политиката на бъдещия президент Доналд Тръмп, който влиза в длъжност след по-малко от месец."Няма да забраняваме на семействата на дипломатите и децата им да ползват обичайните си места за отдих в новогодишните празници", се казва в съобщението на сайта на руския президент. Преди това от президентството заявиха, че за момента не се налага да се дава спешен отговор на новите санкции на САЩ.Лавров предложи обявяването за персона нон грата на 31 служители на посолството в Москва и четирима на генералното консулство в Санкт Петербург, както и американците да не ползват вилата в Серебрянный Бор и склад в столицата.Бившият ръководител на щаба на Доналд Тръмп и настоящ съветник на бъдещия президент заяви предИзточник на "Интерфакс" от Кремъл казва, че 35-те руски дипломати и техните близки, които в четвъртък получиха 72 часа да напуснат САЩ, ще бъдат прибрани със специален президентски самолет, тъй като всички билети по Коледа и Нова година са разпродадени и те не могат да спазят срока.Според източник на агенцията САЩ трябва да напуснат общо 96 души.


description: Носителят на трофея е ограничен до пет потенциални съперници - "Арсенал", "Ювентус", "Наполи", "Монако", "Лестър". П

title: Изпуснатата победа срещу "Борусия" може да се окаже плюс за "Реал"

maintext:
Изпуснатото първо място в групата може дори да бъде от полза за "Реал" при жребия в понеделник
(
Жребият за осминафиналите ще се тегли в понеделник в Нион. "Реал" не може да се падне с три от отборите в първа урна. Това са испанските тимове, които спечелиха групите си - "Барселона" и "Атлетико" (Мадрид), както и "Борусия" (Дортмунд), тъй като заедно в груповата фаза.
Така носителят на трофея е ограничен до пет потенциални съперника - "Арсенал", "Ювентус", "Наполи", "Монако", "Лестър". Последните три опции изглеждат повече от добре дошли за "Реал", a най-нежеланата със сигурност е италианският шампион. Това сподели и треньорът на белите Зинедин Зидан.
"Най-лошото би било да изтеглим "Ювентус". Причините са две. Но това е жребий, така че нищо не зависи от нас", коментира французинът, който игра за "Ювентус" между 1996 и 2001 г.
Ако беше спечелил групата си, "Реал" можеше да срещне в осминафиналите "Пари Сен Жермен", "Манчестър сити" или "Байерн" (Мюнхен). Сега най-вероятният съперник на рекордьора по трофеи е "Арсенал". и инкасирания изравнителен гол в 88-ата минута, равенството на "Сантяго Бернабеу" може дори да се окаже от полза за носителя на трофея. И кошмар за "Арсенал" , който с малко помощ от българския шампион "Лудогорец" за пръв път от пет години насам спечели групата си.)Жребият за осминафиналите ще се тегли в понеделник в Нион. "Реал" не може да се падне с три от отборите в първа урна. Това са испанските тимове, които спечелиха групите си - "Барселона" и "Атлетико" (Мадрид), както и "Борусия" (Дортмунд), тъй като заедно в груповата фаза.Така носителят на трофея е ограничен до пет потенциални съперника - "Арсенал", "Ювентус", "Наполи", "Монако", "Лестър". Последните три опции изглеждат повече от добре дошли за "Реал", a най-нежеланата със сигурност е италианският шампион. Това сподели и треньорът на белите Зинедин Зидан."Най-лошото би било да изтеглим "Ювентус". Причините са две. Но това е жребий, така че нищо не зависи от нас", коментира французинът, който игра за "Ювентус" между 1996 и 2001 г.Ако беше спечелил групата си, "Реал" можеше да срещне в осминафиналите "Пари Сен Жермен", "Манчестър сити" или "Байерн" (Мюнхен). Сега най-вероятният съперник на рекордьора по трофеи е "Арсенал".
Шансът двата тима да се срещнат е 21.7%, показват изчисленията на реномирания спортен експерт Алексис Мартин-Тамайо, по-известен като Мистър Чип. Сходна е и вероятността мадридчани да изтеглят "Лестър" (21.2%), а да срещнат "Монако" - 20.9%. "Ювентус" и "Наполи" са най-малко вероятните съперници на "Реал" (съответно 18.5% и 17.6%).
"Арсенал" е ограничен до шест отбора, тъй като не може да срещне "Манчестър сити" и "Пари сен Жермен". След "Реал" най-вероятният съперник на лондончани в първия кръг на директните елиминации е шампионът в Лига Европа "Севиля" (19.9%).
Има голяма вероятност дългогодишните кошмари на Арсен Венгер "Барселона" и "Байерн" да се изправят един срещу друг още в осминафиналите (22.5%). Каталунците не могат да срещнат "Реал", "Севиля" и "Манчестър сити", а баварците - "Борусия" и "Атлетико".
Според изчисленията най-възможните осминафинали са "Атлетико" срещу "Манчестър сити" (25.4%) и "Борусия" срещу "Севиля" (24.6%).
"Реал" (Мадрид) изпусна два гола преднина срещу "Борусия" (Дортмунд) и загуби битката за първото място в група F на Шампионската лига.Въпреки разочароващото развитие на мача за мадридчани


title: В Хасково и Харманли има грипна епидемия

maintext:
Фотограф: Красимир Юскеселиев
Здравните власти обявиха грипна епидемия за градовете Хасково и Харманли. Тя е в сила от утре до 4 януари, съобщи на брифинг директорът на РЗИ - Хасково д-р Соня Димитрова, цитирана от БТА.Случаите на заболели в двете населени места са скочили през последните няколко дни на над 310 на 10 000 жители, поясни д-р Димитрова. Повишаване на заболеваемостта има и в Димитровград, но засега там няма да бъде обявявана епидемия.Съгласно заповедта на РЗИ се спират профилактичните прегледи, имунизациите, женските и детските консултации, и плановите операции. Инспекцията препоръчва още да се избягва струпването на големи групи хора на едно място.РЗИ - Пловдив излезе с предложение до общинските кметове в Пловдивска област за удължаване ваканцията на учениците до 8 януари 2017 г. включително заради грипна епидемия, съобщи БТА. Директорът Ваня Манчева уточни, че в седмицата от 19 до 25 декември броят на болните от остри респираторни заболявания се е увеличил почти два пъти. Забранени са свижданията и плановите операции в лечебните заведения, плановите консултации за здрави бременни жени и кърмачета.


title: Хеликоптер издирва двама изчезнали в Черно море мъже (обновена)

maintext:
Фотограф: Надежда Чипева
Хеликоптер на Военноморските сили се включва в издирването на двама мъже, изчезнали в Черно море, съобщиха от Министерството на отбраната.Двамата излезли с лодка в морето край шабленското село Дуранкулак. Сигналът за изчезването им е подаден в понеделник в 19.30 ч.Хеликоптерът е излетял около 10 часа днес, но около 15 часа е прекратил издирването заради влошаване на времето. В търсенето на двамата изчезнали участват още служители на Държавна агенция "Морска администрация", "Гранична полиция" и доброволци.


title: Външно министерство препоръчва българите да се въздържат от пътуване до Йордания

maintext:
Фотограф: Muhammad Hamed
Министерството на външните работи препоръчва на българските граждани, по време на предстоящите коледни и новогодишни празници, да се въздържат от пътувания до известните туристически места в Йордания, съобщиха от пресцентъра на министерството.Препоръката включва и въздържане от пътуване и до южните градове Карак, Маан, Петра и Акаба, а причината са въоръжените сблъсъци в неделя в йорданския град Карак (на около 140 км. южно от столицата Аман) между силите на реда и членове на терористична клетка.Подобни случаи не могат да бъдат изключени и в други части на страната, се казва в съобщението на външно министерство.Десет души - седем полицаи, канадска туристка и двама йордански цивилни бяха убити в неделя и 27 бяха ранени при няколко нападения на неизвестни въоръжени мъже в района на крепостта, която е туристическа забележителност, в южния йордански град Карак. Нападателите бяха взели за заложници и 14 туристи, които по-късно бяха освободени.Извършителите на нападенията в йорданския град Карак са имали пояси с експлозиви и други оръжия и са планирали още атентати, заяви днес вътрешният министър Салама Хамад, цитиран от "Ройтерс".Той не даде подробности за самоличността или националността на нападателите, уточнява БТА. По думите му разследването на вчерашните атаки продължава.Впоследствие четиримата терористи бяха ликвидирани от йорданските сили за сигурност.


title: Китайци отрекоха, че ще купят Анхел ди Мария

maintext:
Аржентинецът не е сред трансферните цели на "Шанхай"
Китайският футболен клуб "Шанхай шенхуа" категорично опроверга слуховете, че иска да привлече Анхел ди Мария от ПСЖ.От клуба обявиха, че информациите са неверни и коментираха, че не купуват футболисти без да мислят."Китайските отбори имаме пари, но това не означава, че купуваме играчи без да мислим", заявиха от клуба."С привличането на Карлос Тевес квотата на чужденците ще бъде попълнена", добавиха от клуба.Според неофициална информация аржентинецът ще получава по 40 милиона долара на година в Шанхай.


description: "Добрият пощальон", за кандидат-кмет в притеснено от бежанската криза българско селце, е сред 12-те заглавия в международното състезание на фестивала на Робърт Редфорд.

title: Документален филм на Тонислав Христов влезе в конкурса на "Сънданс"

maintext:
Фотограф: Анелия Николова
"Добрият пощальон" - документален филм на Тонислав Христов, който проследява съдбата на кандидат-кмет в притеснено от бежанската криза българско селце, попадна сред 12-те заглавия в международния документален конкурс на "Сънданс". Фестивалът за независимо кино, който ще се проведе от 19 до 29 януари, обяви програмата си днес."Добрият пощальон" (превод на английското заглавие The Good Postman) е сред малкото творби на български режисьори, класирали се за престижния форум на Робърт Редфорд. Филмът е копродукция между България и Финландия, където режисьорът работи. Тонислав Христов е познат с документалните "Любов и инженерство" , "Правилата на ергенския живот" и "История за храната и душата", всички дебютирали на престижни световни фестивали. Премиерата на "Добрият пощальон" бе в края на ноември в конкурсната програма на IDFA, най-престижния фестивал за документално кино.В съревнование с него на "Сънданс" ще бъдат още 11 заглавия от целия свят: за двойка преподаватели, които комбинират математиката с рокендрола, за китайския ученик и активист Джошуа Уонг, повел хонконгските протести, за "Последните хора в Алепо", за монотонното ежедневие в гигантска текстилна фабрика в Индия, за китайската пластмаса, която залива света, за каторгата на мигрантите, които строят съоръженията за световното първенство по футбол в Катар, и много други."Сънданс" има два конкурса за игрално и два конкурса за документално кино, съответно за американски и чуждестранни филми. За пръв път фестивалът ще има специална програма, посветена на филми за климатичните промени.Последното българско участие на "Сънданс" бе "Виктория" на Майя Виткова през 2014 г., която бе избрана в пълнометражния игрален конкурс. През 2015 г. пък филмът "Глутницата" (Wolfpack), продуциран от българката Изабела Ценкова , спечели американския документален конкурс.


description: "При мажоритарен вот в парламента ще влязат мутри, чалга певици, футболисти и всякаква паплач." Валери Симеонов, съпредседател на Патриотичния фронт

title: Цитат на деня: При мажоритарен вот в парламента ще влязат мутри, чалга певици, футболисти и всякаква паплач

maintext:
Фотограф: Цветелина Белутова
"Ако се въведе мажоритарният вот, ще има 1-2 парти в Народното събрание. Тогава ще ни се скрие топката от хора, които нямат нищо общо с политиката. В парламента ще влязат мутри, чалга певици, футболисти и всякаква паплач."Това заяви пред Нова телевизия съпредседателят на Патриотичния фронт Валери Сименов. Коментарът му дойде, след като премиерът в оставка Бойко Борисов намекна, че ГЕРБ биха подкрепили Реформаторския блок при съставянето на кабинет, но при въвеждане на 100% мажоритарен вот.


title: "Ислямска държава" изненадващо се завърна в Палмира

maintext:
Части на сирийската армия в Палмира в началото на април, след прогонването на ислямистите.
След изненадваща тридневна офанзива отряди на "Ислямска държава" почти са превзели отново сирийския град Палмира, от който бяха прогонени през март, след като го контролираха в продължение на 10 месеца, съобщи Би Би Си.Ислямистите са били прогонени от града, в който бяха взривили някои от най-прочутите древни руини. Но те така и не бяха изтласкани от района и тайно са подготвяли офанзивата си. Командирите им са изчаквали, докато сирийската армия и подкрепящата я руска авиация съсредоточат силите си за разгромяване на бунтовниците в Алепо и Дамаск.Палмира е от стратегическо значение за "Ислямска държава", защото е близо до петролни полета. Предвожданата от САЩ коалиция обяви късно в петък, че е унищожила с въздушни удари колона от 168 цистерни с петрол на ислямистите.Организацията Координационен колектив за Палмира съобщава, че ислямистите са превзели военните складове в града, северните и западните райони, правителствените позиции, петролни полета и стратегически възвишения в района.Базираната в Лондон Сирийска обсерватория за правата на човека допълва, че бойци на "Ислямска държава" са нахлули в болницата на града и контролират стратегически разположени силози за зърно. С правителствената армия се водят сражение за центъра на Палмира, допълва организацията.Обсерваторията твърди, че почти целият град отново е в ръцете на ислямистите и има сериозни опасения от масови екзекуции, защото населението приветства прогонването на екстремистите и приветства армията на Башар ал Асад."Амак", смятана за новинарска агенция на "Ислямска държава", твърди, че са превзети стратегическите планини Джабал ал Тар и Джабал Антара над града, както и че при петролното поле "Джазал" северозападно от Палмира е свален сирийски самолет.Екстремистите напредват към военно-въздушната база Т4, една от най-големите на сирийската армия, където имаше разположени и руски части. Източник на "Ройтерс" казва, че "голям руски контингент" в града бързо е бил изтеглен.


title: "Виляреал" се измъкна от най-оспорваната група в Лига Европа

maintext:
"Жълтата подводница" продължава напред, макар и трудно
Отборът на "Виляреал" успя да се класира за елиминационната фаза на Лига Европа след победа с 2:1 над гостуващия "Стяуа".Като първи в групата завършва тимът на "Османлъспор", който днес спечели с 2:0 над "Цюрих". Преди последните двубои три от тимовете бяха с равни точки, а един имаше само една повече.Испанският тим стигна до успеха си със страхотен гол на Ману Тригес в 88-ата минута. В самия край румънците, които играеха с човек по-малко, можеха да изхвърлят иберийците, ако бяха изравнили."Жълтата подводница" поведе в 16-ата минута, когато Марио Гаспар центрира отдясно, а Сансоне стреля без забавяне. Вратарят на румънците изби, но нападателят стигна първи до топката и не сбърка при добавката.До края на полувремето двата тима не спряха да редуват атаките си към двете врати, но нови попадения така и не паднаха. В 55-ата резервата Аким изравни резултата при първата добра възможност за гостите през втората част. Тамаш центрира и влезлият само преди минута Аким беше изпуснат на първа греда и вкара от около шест метра за 1:1.В 79-ата гостите останаха с човек по-малко след втори жълт картон на Тамаш. "Виляреал" се възползва и в 88-ата Ману Тригерос донесе победата на своя тим. "Жълтите" развиха бърза атака, халфът получи непокрит топката и копна топката над вратаря. Тя се удари в напречната греда и след това премина гол линията.


description: Георги Първанов призова за по-бързи действия при избирането на следващия български еврокомисар, за да не загубим важния ресор, който е поверен на страната.

title: Първанов поиска от Румен Радев да е като Доналд Тръмп

maintext:
Фотограф: Георги Кожухаров
От новоизбрания президент Румен Радев очаквам да бъде малко по-активен. Иска ми се да е като Доналд Тръмп, който от избирането му за държавен глава на САЩ не спира да работи по реализирането на своите политики. Това заяви президентът на България от 2002 до 2012 г. Георги Първанов пред БНТ.Той направи този коментар заради липсата на Радев от заседанието на Консултативния съвет за национална сигурност в началото на седмицата. Отсъствието му предизвика негативни коментари от страна на лидерите на парламентарно представените партии, а лидерът на БСП Корнелия Нинова го защити , като заяви, че новоизбраният президент не иска да бъде алиби при взимането на чужди решения."В момента ген. Радев може да бъде инициатор на политики, които да успокоят обстановката в страната, но така и не го прави. От него очаквам да води балансирана и проевропейска политика, но и да се отвори към други наши партньори, като Русия например", заяви лидерът на АБВ.Той не скри разочарованието си от гласуването на някои пера от бюджета за следващата година. Според него приемането на допълнителни 10 млн. лв. за нуждите на БАН и отказът от това решение само няколко часа след това били като "наказателна акция срещу науката, като онези от тоталитарните години".Предложението за увеличаване на минималните пенсии на 300 лв ., което не беше прието пък имало и по-оптимален вариант. "Тези пари можеха да се разпределят между всички и така пенсиите щяха да се увеличат с 15%".Първанов призова страната да действа по-бързо при избора си на нов еврокомисар , за да не изгуби важния ресор, който заемаше Кристалина Георгиева. По думите му при още малко забавяне е напълно възможно България да получи ресор, от който нищо не зависи.


description: Договорът на Димитров с "Урал" е за две години и половина и ще изтече през лятото на 2018 г.

title: "Славия" продаде Николай Димитров-Хичо в Русия

maintext:
Димитров подписа с "Урал" за две години и половина
[LAP.bg]
Атакуващият полузащитник на "Славия" Николай Димитров-Хичо премина в руския "Урал". Клубът от Екатеринбург потвърди трансфера чрез официалната си страница в "Туитър".
Договорът на Димитров е за две години и половина и ще изтече през лятото на 2018 г.
В основата на трансфера е старши треньорът на "Урал" Александър Тарханов, който беше начело на "Славия" допреди месец и половина. Димитров е първото ново попълнение на елитния руски тим.
Финансовите параметри по сделката не бяха разкрити от двата клуба.
В края на септември бившият играч на "Левски" се завърна в българския футбол след шестгодишна пауза. Той подписа като свободен агент със "Славия", след като четири месеца беше без отбор. Димитров изигра 11 мача за белите и вкара един гол.
"Навремето той беше считан за най-талантливия играч в българския футбол. Николай е много техничен играч, който може да играе на всяка позиция в полузащитата - отляво, отдясно или зад нападателя. Той притежава скорост, чудесен дрибъл и силен шут, а освен това се справя много добре в защита", коментира Тарханов при представянето на Димитров.
Димитров е юноша на "Левски", където направи и първите си стъпки в мъжкия футбол. Той игра за първия отбор на сините между 2004 и 2010 г., като записа 110 мача и 19 гола и спечели седем трофея, включително три титли в А група през 2006, 2007 и 2009 г.
След това кариерата му премина в турски и гръцки отбори. В Турция игра за "Касъмпаша", "Самсунспор", "Болуспор" и "Манисаспор", а през сезон 2015/2016 г. беше част от гръцкия "Шкода" (Ксанти). Има и осем мача за националния отбор на България.


title: Болницата в Русе се оплака на прокурор от шеф в здравната каса и "Господари на ефира"

maintext:
Сигналът е изпратен и до здравния министър в оставка Петър Москов.
Фотограф: Цветелина Белутова
Шефът на районната здравноосигурителна каса в Русе д-р Калоян Копчев и екип на "Господари на ефира" днес са влезли незаконно в болницата в Русе и оказали съпротива на охраната. За това съобщи ръководството на лечебното заведение, според което са били нарушени права на гражданите и правилата на касата за извършване на проверки.За случая е изпратен сигнал до управителя на НЗОК д-р Глинка Комитов, до министъра на здравеопазването д-р Петър Москов и до районната прокуратура - Русе.Шефът на РЗОК-Русе д-р Копчев обяснил, че целта на посещението е извършване на проверка на дейността на отделението по физикална и рехабилитационна медицина. Към настоящия момент д-р Копчев е в законоустановен отпуск, информират от лечебното заведение.Съгласно Закона за лечебните заведения проверките от НЗОК/РЗОК се извършват от точно определени длъжностни лица от институцията и при спазване на установен ред, гласи съобщението на болницата.


title: Взимаме мандата и ще предложим на ГЕРБ да направят кабинет, съобщи Лукарски

maintext:
Фотограф: Георги Кожухаров
Реформаторският блок ще вземе връченият днес мандат от президента за съставяне на кабинет и ще опита да убеди ГЕРБ да направят правителство. Това е мнението на СДС и част от другите партии в коалицията, съобщи днес по Би Ти Ви министърът на икономиката Божидар Лукарски. Той уточни, че финалното решение ще се вземе на среща между всички формации в 9 часа - два часа преди връчването на мандата.Лукарски подчерта, че ще бъде предложено на ГЕРБ те да посочат премиер и министри. Неговото лично мнение е, че министър-председател трябва да е Бойко Борисов, защото е най-подходящ.Според лидера на СДС трябва да се направи опит за нов кабинет предвид политическата, икономическата и международната ситуация, и дори заради трагедията в Хитрино.Лукарски подчерта, че не става дума за вкопчване във властта на Реформаторския блок. Той допълни, че алтернативата е след нови избори БСП и ДПС да управляват."След следващи избори не виждам как ще има по-стабилен парламент. Той вероятно ще е още по-шарен, а и не е добре да вкарваме хората от избори в избори", допълни Лукарски.


description: Треньорът на разградчани е уверен, че ако се стигне до трансфер на бразилеца, ще бъде намерен подходящ заместник.

title: Дерменджиев намекна за продажба на Кафу през зимната пауза

maintext:
В "Лудогорец" са уверени, че ще намерят заместник на Кафу, ако бразилецът бъде продаден
[LAP.bg]
По-рано през седмицата Дерменджиев обяви, че ще бъде продаден максимум един
Старши треньорът на "Лудогорец" Георги Дерменджиев намекна, че звездата на тима Джонатън Кафу ще бъде продаден през зимната пауза.Наставникът на разградчани обаче е уверен, че ако се стигне до трансфер на бразилеца, ще бъде намерен подходящ заместник."Той е един много добър футболист. Имаме готовност, ако евентуално бъде продаден, така че ще се справим", заяви Дерменджиев пред "Диема спорт" след победата над "Локомотив" (Пловдив) с 1:0. Треньорът на разградчани обяви, че вече има набелязани имена. "Има, разбира се, но ние работим по този въпрос. Само че трябва да се види какви ще са изходящите трансфери.""На нас ни трябват футболисти, чието ниво е над нивото на тези, които са тук, ако искаме да надграждаме", каза още Дерменджиев.футболисти през зимната пауза, защото ще се преследват високи цели в Лига Европа напролет.


title: Автобусът на волейболния "Черно море" е катастрофирал, жертви няма

maintext:
По чудо катастрофата се е разминала без жертви
Фотограф: Архив [LAP.bg]
Тежка катастрофа са претърпели волейболистите на "Черно море" на връщане от Добрич снощи, където имаха мач от Суперлигата срещу местния "Добруджа".На излизане от града варненци са били ударени отстрани от камион. Автобусът, в който са се возили състезателите, се е преобърнал, съобщава "Дарик".Четирима от играчите са останали в болницата, а всички са минали още снощи през нея, за да им бъдат направени прегледи.Всички в отбора са в шок от случилото се, като цяло чудо е, че няма жертви след инцидента. Все още не е ясно колко сериозни са травмите на четиримата волейболисти, които са останали в болницата, но опасност за живота им няма.


description: Турция смята, че те са замесени в опита за преврат и още от самото начало настоява за екстрадирането им.

title: Гърция отказа да екстрадира трима турски военни

maintext:
Гръцки съд взе решение да не бъдат екстрадирани в Турция трима турски военнослужещи, избягали в Гърция след осуетения опит за преврат срещу президента Реджеп Тайип Ердоган през юли, предаде "Ройтерс", като се позовава на тяхната адвокатка и на съдебни представители.
Осем турски военнослужещи - трима майори, трима лейтенанти и двама сержанти - се приземиха с военен хеликоптер на летище в град Александруполис часове след неуспешния опит за преврат в Турция на 15 юли. Те веднага поискаха убежище в Гърция, изтъквайки че се страхуват за живота си, но отрекоха да са участвали в опита за преврат.
Турция от своя страна смята, че те са замесени в опита за преврат и още от самото начало настоява за екстрадирането им.
Аз съм много доволна от решението, те не трябва да бъдат екстрадирани. Съдът беше обективен, посочи адвокатката на турските военнослужещи Ставрула Томара, цитирана от БТА.


title: Боян Петров: Искам да тръгна на чисто през 2017 г.

maintext:
Алпинистът изтъкна, че мотивацията му е огромна
[LAP.bg]
Алпинистът Боян Петров заяви, че се надява да започне на чисто през 2017 г. Заелият седмото място в анкетата "Спортист на годината" иска да остави зад гърба си катастрофата в Кресненското дефиле и последствията от нея."Това (инцидентът) все едно заличи спомените, които имах от трите осемхилядника, които изкатерих. Искам да забравя всичко, така че отвътре да я няма спирачката от това, че ме очаква друга катастрофа или някаква драма. Затова ръкоплясканията предпочитам да не ги чувам", каза Петров след церемонията.Той определи катастрофата за "падение". "Аз се изкачих три пъти до облаците и космоса и се наложи да падна в най-ниската точка. Явно мога да оцелявам и да излизам от всяка ситуация."Наскоро алпинистът започна тренировки, но смята, че е далеч от пълното възстановяване. В плановете му за 2017 г. влизат три осемхилядника, сред които и Еверест "Искам на Еверест да отида през пролетта, но не мога да отида полуподготвен. Трябва да съм абсолютно на шест, така че да стигна до Еверест със самочувствие. Да се раздам, но да имам силите да сляза. Алпинистите се борим с природата и трябва да контролираме нещата, които не зависят от нас, не сме на стадион", продължи Петров.Той изтъкна, че въпреки проблемите мотивацията му е "изхвърчала" и е още по-силна. "Стилът ми е да не се отказвам, дори да се спъвам към върховете.""Алпинизмът никога не е бил в светлината на прожекторите, защото нямаме публика. Както казват хората от голямата експедиция на Еверест през 84-а - на вас ви пляскат на стадиона, на нас ни пляскат боговете", добави Петров.


description: В болница с признаци на отравяне са постъпили общо 97 души, които са пили маслото за вана, като заместител на алкохола.

title: Жертвите в Иркутск, след запоя с масло за вана, станаха 58

maintext:
Снимката е архивна.
Фотограф: Reuters
Починалите в резултат на отравяне с масло за вана в сибирския град Иркутск вече са 58, предаде "Франс прес", като се позова на местното подразделение на руското здравно министерство. В болница с признаци на отравяне са постъпили общо 97 души, като 38 остават на лечение, а един човек е бил изписан, каза говорителят на ведомството Татяна Лебедева, цитирана от агенция Интерфакс.Кметът на Иркутск Дмитрий Бердников обяви извънредно положение в града с 600 000 жители, намиращ се на повече от 4200 км от Москва, и обеща отговорните за трагедията да бъдат намерени и наказани, се казва на уебсайта на общината.Поглъщането на 20 до 50 милилитра метанол е достатъчно да убие човек, обясни главният токситолог на Иркутска област Алексей Третяков. Жертвите на отравянето в Иркутск са пили много по-големи количества, казва той пред агенция РИА-Новости.Домашно произведеният алкохол и домакинските препарати, съдържащи алкохол, се използват широко в бившия СССР като по-евтин заместител на традиционните алкохолните напитки и ежегодно вземат много жертви, припомня БТА.


title: Инспекцията по труда започва проверки в зимните курорти

maintext:
Фотограф: Георги Филипов
Масирани проверки в зимните туристически курорти започват от началото на следващата седмица дирекциите "Инспекция по труда" - София област, Смолян и Благоевград, на територията на които има такива, във връзка със старта на активния сезон.
Основен акцент при проверките ще бъде дали персоналът, зает в курортите, е на трудов договор и спазва ли се работното време, съобщиха от инспекцията.
От там посочват, че най-честите нарушения при сезонната заетост са свързани с незаконосъобразно полагане на извънреден труд, както и незаплащането му с увеличение. Не се заплаща с увеличение и работата през празнични и почивни дни. Не се осигурява задължителната междудневна и седмична почивка. Туризмът е и сред рисковите дейности за работа без трудов договор или сключване на договор за непълен работен ден при полагане на труд по 8 и повече часа.
Наетите не могат да започнат работа преди да им бъде предоставен екземпляр от трудовия договор, подписан от двете страни, копие от уведомлението за регистрирането му в НАП и длъжностна характеристика, припомнят от инспекцията. Наетите трябва да се убедят, че в договора фигурират всички задължителни клаузи според Кодекса на труда - датата на сключване и продължителността му, мястото на работа, наименованието на длъжността и характера на работата, продължителността на работния ден или седмица, размера на основното и допълнителните трудови възнаграждения с постоянен характер, размера на основния и удължен отпуск. (Чл. 66 от Кодекса на труда).
През миналия туристически сезон - периодът декември 2015 г. и от януари до март 2016 г., дирекциите "Инспекция по труда" със седалища София област, Смолян и Благоевград са извършили 330 проверки в дейностите "Хотелиерство" и "Ресторантьорство".
Констатирани са почти 1500 нарушения, от които по трудови правоотношения - почти 840 бр., а по осигуряване на здравословни и безопасни условия на труд - около 600 бр. Нарушенията, свързани със заплащането на труда, са 200 или 1/4 от всички нарушения по трудовите правоотношения. Около 200 са и нарушенията, свързани с възникването на трудовите правоотношения, като най-често те са свързани с липсата на някои задължителни клаузи в трудовите договори.
На работниците често не се предоставят задължителните документи преди започване на работа или след прекратяването на трудовото правоотношение.


title: Демирева: Вярвам, че най-доброто за мен тепърва предстои

maintext:
През тази година Демирева спечели сребърни медали от олимпийските игри и европейското първенство
[LAP.bg]
авоюва сребърен медал и от другото си голямо състезание през 2016 г. - европейското първенство в Амстердам.
Маркус Якобус ван Лювен, на федерацията по лека атлетика и на всички хора, които са били с нея през трудните моменти.
наградата за спортист на годината отива при представител на леката атлетика, след като Габриела Петрова триумфира през 2015 г.
Спортист номер 1 на България за 2016 г. Мирела Демирева изрази увереност, че тепърва ще поста още по-големи успехи. Тя заяви, че никога не е губил вяра в собствените си възможности и ще продължи да се бори, за да сбъдва мечтите си.През 2009 г. лекоатлетката получи тежка контузия, която я извади от пистата за година и половина. Тя обаче успя да се възстанови и тази година спечели най-ценното българскo отличие от олимпийските игри - сребърен медал в скока на височина."Смятам, че съм живото доказателство, че когато на човек му бъде даден шанс, може да постигне мечтите си. Аз постигнах една своя мечта, но вярвам, че най-доброто за мен тепърва предстои. Най-доброто предстои за всички нас", каза Демирева при награждаването си за спортист на годината. 27-годишната лекоатлетка з"Изключително много хора имат принос за това, което ми се случва", каза още Демирева, която благодари на семейството си, на своя треньор"Искам да благодаря и на себе си, че запазих кураж. Продължих да се боря и никога не изгубих вяра в себе си. Миналата година гледах церемонията по телевизията и си казах, че догодина и аз ще съм там", допълни олимпийската вицешампионка.За втора поредна година"Българската атлетика се развива добре. Надявам се, че ще върви още по-добре в бъдеще. Има много млади спортисти, които тепърва ще печелят големи отличия", завърши Демирева.


description: Според официалното съобщение това е 68-годишната Линда Макмеън, най-известна като един от хората, превърнали кеча в глобален бизнес.

title: Тръмп назначи за министър жена, превърнала кеча в глобален феномен

maintext:
WWE - най-известният организатор на спектакли за професионална американска борба. Семейство Макмеън (заедно със сина Шейн и дъщерята Стефани) успя да превърне това зрелище от локален бизнес с 13 служители в световен феномен с 800 души персонал и приходи от милиони долари.
Администрацията за дребен бизнес (SBA) има поне по едно представителство във всеки щат, предоставя помощ на малките компании, включително под формата на кредити, и следи те да получават дял от федералните поръчки.
"Ройтерс" съобщи, че в текста за обявяването на назначаването на Линда Макмеън се казва, че тя ще бъде ключов играч в усилията да се създаде ръст на работните места и за намаляване на федералните регулации.
Доналд Тръмп е член на Залата на славата на WWE.
Новоизбраният президент на САЩ попълни списъка с ръководители на бъдещата си администрация с нов министър, отговарящ за дребния бизнес.Според официалното съобщение това е 68-годишната Линда Макмеън, бивш републикански кандидат за Сената, далеч по-известна като един от хората, превърнали кеча в глобален бизнес.Тя е съпруга на Винс Макмеън, а с него - съосновател и по-късно бивш главен изпълнителен директор на базираната в Стамфорд, щата Кънектикът компания


description: Според Цветанов с гледането на Бюджет 2017 се е създало напрежение, заради популистки предложения, което е създало "недоверие и определени възмущения от страна на нашите народни представители".

title: Цветанов и Борисов били на различни мнения за подкрепата към кабинет на Патриотите

maintext:
Фотограф: Цветелина Белутова
Лидерът на ГЕРБ Бойко Борисов и зам.-председателят на партията Цветан Цветанов са били на различни мнения дали партията да подкрепи евентуално правителство на Патриотичния фронт, ако им бъде връчен третият мандат. Това се разбра от думите на Цветанов в предаването на Би Ти Ви "Лице в лице".Вчера парламентарната група на ГЕРБ заяви, че няма да подкрепя евентуален кабинет на Патриотичния фронт заради поведението на формацията при гласуването на проектобюджета за 2017 г. Ден по-рано, след Консултативния съвет по национална сигурност при президента Росен Плевнелиев премиерът в оставка заяви, че би подкрепил кабинет на Фронта , без да настоява за министри в него. Първоначално Цветанов заяви, че твърденията за разнобой между двамата по въпроса е поредния опит за интерпретация как двамата с Борисов имат различни мнения. На въпрос кога за последно позициите им не са били еднакви обаче той каза, "ами ето, това е една от причините за вчерашното ни решение".Цветанов обясни, че с гледането на Бюджет 2017 се е създало сериозно напрежение в пленарната зала, заради популистки предложения, което е създало "недоверие и определени възмущения от страна на нашите народни представители"."През цялото време във вчерашния ден ние информирахме премиера за всичко, което се случва", увери председателят на парламентарната група на ГЕРБ. Той добави, че премиерът в оставка е бил запознат и със заседанието на групата и с взетото решение, преди то да бъде обявено."Той разбира се, изцяло подкрепи тази позиция и тогава вече дадохме съответната трибунка, за да обявим позицията на парламентарната група", каза Цветанов. Според него Борисов винаги е готов при проблем и представяне на аргументи, да направи отстъпки от първоначалната си позиция. От думите на Цветанов се разбра, че премиерът е имал резерви към евентуален кабинет на Патриотичния фронт още при даването на заявката, че би го подкрепил."За държавата е по-добре да има един служебен кабинет, защото представете си хипотезата да имаме един служебен кабинет за 20 дни по коледните празници и след това при встъпването в длъжност на новия президент той да направи свой", коментира зам.-председателят на ГЕРБ. По думите му държавният глава може да отлага връчването на мандатите на първите две парламентарни сили. Росен Плевнелиев обаче вече даде заявка, че още в петък ще връчи първия мандат за съставяне на правителство на ГЕРБ, която пък се очаква да го върне още същия ден."От утрешното връчване на първия мандат аз смятам, че ще влезем в хипотеза служебен кабинет за срок от 20 дни", коментира още Цветанов.Той коментира и резултатите от референдума, иницииран от "Шоуто на Слави"."Смятам, че все пак трябва да се съобразим с тези 2.5 млн. български граждани, които дадоха гласа си", каза Цветанов и посочи, че е внесен законопроект във връзка с резултатите от допитването."Ние си дадохме сметка, че не положихме никакви усилия да разясним на българските граждани за какво става въпрос и да направят информиран избор", добави Цветанов. Той определи липсата на активна разяснителна кампания преди вота като "мълчаливо съгласие".


title: Примирието отново е в сила в Алепо, започна извеждането на ранени

maintext: Нарушеното примирие отново е влязло в сила в сирийския град Алепо в 2.30 ч. (местно време) днес, съобщи "Ройтерс". Източници, които се намират в града, коментират, че там не се чува стрелба.Представител на сирийските власти заяви, че е започнала операцията за евакуиране на бунтовници в източната част на Алепо. Предвидено е да бъдат изведени още цивилните и ранените. Международният комитет на Червения кръст съобщи, че е бил потърсен, за да помогне за евакуацията на ранените.Сирийският център за човешки права съобщи, че първият конвой от хора, които се нуждаят от медицинска помощ, вече е започнал да се изтегля от източните части на сирийския град. Пациентите ще бъдат отведени до Западен Алепо, който е под контрола на правителството на президента Башар Асад. Според центъра все още няма изведена група цивилни или бунтовници.За сирийския град Алепо се водят ожесточени сражения от четири години и едва наскоро силите на правителството успяха да отвоюват значителна част от районите, които бяха под властта на опозицията. Във вторник бе постигнато споразумение за временно прекратяване на огъня и евакуация на цивилните и част от бунтовниците, но изтеглянето на цивилните така и не започна.


description: Четирикратният носител на "Златната топка" е отхвърлил космическа оферта от китайски клуб, обяви агентът му Жорже Мендеш.

title: Китайски клуб е предложил 300 млн. евро за Роналдо

maintext:
Роналдо е получил оферта за 100 млн. евро годишна заплата, а "Реал" - 300 млн. евро трансферна сума
Четирикратният носител на "Златната топка" Кристиано Роналдо е отхвърлил космическа оферта от китайски клуб, обяви агентът му Жорже Мендеш.Въпросният клуб, чието име не се споменава, е предложил трансферна сума от 300 млн. евро на "Реал" (Мадрид) и годишна заплата от 100 млн. евро на португалския футболист."Парите обаче не са всичко. "Реал" (Мадрид) е неговият живот. Кристиано е щастлив в "Реал" и е невъзможно да отиде в Китай", допълни Мендеш, цитиран от "Скай Италия". Вчера "Шанхай шенхуа" привлече нападателя на "Бока Хуниорс" Карлос Тевес в шестата най-скъпа сделка в историята на футбола. Твърди се, че китайският клуб ще плати 84 млн. евро трансферна сума и 20 млн. евро годишна заплата на аржентинеца.В навечерието на Коледа "Челси" продаде Оскар на "Шанхай СИПГ" за 60 млн. евро . Преди това в Китай бяха осъществени още няколко мултимилионни трансфери - Хълк в "Шанхай СИПГ" за 56 млн., Алекс Тейшейра в "Джансу сънинг" за 50 млн., Джаксън Мартинес в "Гуанджоу евъргранде" за 42 млн. и др."Китайският пазар е нов. Те могат да си позволят да купят много футболисти, но е невъзможно да привлекат Роналдо", каза още Мендеш."Кристиано е най-добрият футболист в света и изобщо най-добрият в историята на футбола. Нормално е да има доста оферти към него. Той спечели европейското първенство с Португалия. Това е като да станеш шампион в Италия с "Дженоа", завърши португалският агент.


title: Роналдиньо и Рикелме са готови да играят за "Шапекоенсе"

maintext:
"Шапекоенсе" в опит да помогне за изграждането на новия състав на тима, чийто играчи загинаха при самолетната катастрофа в Колумбия в понеделник.
Аржентинската звезда Хуан Роман Рикелме също е готов да подпише с клуба и да им помогне в момент на крайна нужда от играчи.
Бразилските клубове вече се обединиха в предложението си да дадат част от своите играчи безплатно. Също така се предлага "Шапекоенсе" да има гарантирано място в Серия А независимо от резултатите за следващите три години.
Вместо това Бразилската футболна конфедерация нареди на тима да изиграе последния си мач от първенството, според заместващия президент на "Шапекоенсе" Иван Тоцо.
Бразилската телевизия "Глобо" съобщи, че Южноамериканската футболна конфедерация (КОНМЕБОЛ) обмисля да връчи почетно на "Шапекоенсе" Копа Судамерикана, чийто финал с "Атлетико насионал" не се състоя заради самолетната катастрофа.
Бразилската футболна легенда Роналдиньо е готов да се завърне на терена и да играе заОбщо 71 души загинаха в катастрофата край град Меделин, включително 19 футболисти и целия треньорски щаб.Агентът и брат на Роналдиньо Роберто Асис потвърди, че има готовност да помогне на осакатения откъм кадри клуб. Той все пак уточни, че разговори не са водени, защото в момента не е време да се говори за футбол, тъй като трагедията все още заема основната част от съзнанието на хората."Много трудни времена. По-нататък, ако има контакти, ще говорим. Мога само да кажа, че сме тук и искаме да помогнем. Роналдиньо може да бъде много подходящ. Но сега е важно да се помогне на семействата. Не е редно да създаваме очаквания. Като бразилци, се чувстваме ангажирани. Всички сме обединени", каза той.Погребенията на футболистите ще се състоят по-късно днес, а президентът на ФИФА Джани Инфантино пътува за Бразилия да присъства на церемониите. Той отмени пътуването си до Австралия, откъдето трябваше да отиде в Папуа Нова Гвинея за финала на световното първенство за девойки до 20 години.


description: Повечето мениджъри на банки в България очакват българската икономика да продължи да се подобрява, както и резултатите на управляваните от тях институции. Много от тях очакват и видимо подобрение на ситуацията във водещи сектори.

title: Какво предстои в икономиката на България според банкерите (графики)

maintext:
Всеки нов месец банките отпускат нови кредити за 1.5 - 2 млрд. лв. при нарастване на спестяванията с 6.6 млрд. лв. от март 2015 г. до септември 2016-а, което отразява липсата на достатъчно кредитоспособно търсене. Това пък са част от изводите на БНБ, представени наскоро на конференция, организирана от "Капитал".
Фотограф: Надежда Чипева
Повечето мениджъри на банки в България очакват българската икономика да продължи да се подобрява и през следващите 12 месеца, както и резултатите на управляваните от тях институции. Много от тях очакват и видимо подобрение на ситуацията във водещи сектори. Това показват данните от "Барометър на банките в България" - годишно проучване, изготвено от одиторската компания "Ърнст енд Янг" (Еrnst&Young). В него са участвали 64% от банковите мениджъри.
Според данните 71% от банковите мениджъри у нас очакват подобрение на българската икономика в следващите 12 месеца, а 79% от тях са уверени в добрите резултати на управляваните от тях банки. Тези данни са доста различни от получените от мениджърите на банки в Европа. Според Европейския банков барометър на EY от юни тази година едва 54% от банковите мениджъри са оптимисти за добри финансови резултати на банките.
Според авторите на проучването една от причините за това са добрите резултати от проведените стрес тестове и преглед на активите, които бяха обявени през август.
Проверката на качеството на активите вдъхна увереност, че стабилността на банковата система у нас е факт. Резултатите от проучването показват, че в бъдеще банките ще адресират и управляват рисковете много по-добре и много по-безкомпромисно. Положителен сигнал са и добрите показатели на местната икономика", коментира Милка Начева, съдружник в EY.
Най-перспективните сектори в България
Въпреки положителните очаквания на банкерите за всички отрасли на икономиката, все пак няколко сектора се открояват като най-вероятни да покажат силно подобрение през месеците напред. Това са секторите строителство (78%), технологии (69%), транспорт (64%) и туризъм (57%). Най-слабо развитие банкерите очакват в развлекателната индустрия, телекомуникациите и комуналните услуги.
Кредитирането
Банковите мениджъри не очакват големи промени в политиките за отпускане на кредити в краткосрочен план. Все пак голяма част от мениджърите прогнозират по-либерални условия за кредитиране за сектор строителство, за малкия и средния бизнес и за технологичния сектор. Само за една година строителството възстанови позициите си като перспективен сектор - през 2015 г. 50% от запитаните в барометъра отбелязаха очакване за по-консервативно кредитиране, а една година по-късно 43% от участниците очакват по-либерално кредитиране в сектор строителство.
По-силни отвътре
Ако процесът по прегледа на активите имаше за цел да даде задълбочена независима оценка на банките и банковата система, която бе наложена от БНБ, през следващите 12 месеца банките възнамеряват да продължат процесите по анализ и самооценка с цел по-добро управление, по-устойчива и стабилна вътрешна структура на банките. 50% от анкетираните оставят оптимизацията на процесите и реструктурирането в основата на стратегията за развитие за следващата година. Наред с това 21% от банковите мениджъри възнамеряват да се освобождават от активи, а 21% планират купуване на активи.
Приоритетите за банките
Осемдесет и два процента от участниците в барометъра на банките посочват управлението на риска като един от най-важните приоритети пред тяхната банка; 81% сочат за приоритетни инвестициите в технологии за подобряване обслужването на клиенти. Киберсигурността и спазването на регулациите на капиталовите пазари са другите две приоритетни области за 63% от банковите мениджъри. 60% отбелязват преструктурирането на бизнеса с цел намаляване на разходите като приоритетно.
Мениджърите очакват консолидация в банковия сектор
Вече няколко банкери начело с управителя на централната банка Димитър Радев прогнозираха, че предстоят процеси на консолидация в банковия сектор. Това се вижда и от проучването. Преди година 91% от банковите мениджъри прогнозираха малки по обем консолидации през 2016 г. През 2016 г. банките бяха твърде натоварени с прегледа на качеството на активите и консолидацията не се случи според очакванията. Въпреки това окрупняването на сектора изглежда неизбежно. 54% от анкетираните мениджъри очакват малки по обем консолидации през 2017 година. По-вероятно е през следващите три години да се случат средноголеми по обем консолидации. Една от вероятните сделки до края на годината е тази за ОББ , чийто гръцки собственик й търси купувач.
Прегледът на банковите активите може да стане регулярен
77% от банковите мениджъри споделят, че резултатите от прегледа на качеството на активите са отговорили до голяма степен на очакванията им. Резултатите от прегледа на активите няма да стимулират специфични действия от страна на банките според 57% от анкетираните. Все пак 62% от банковите мениджъри смятат, че управлението на риска в банковия сектор в България ще се подобри, както и че ще последва реструктуриране на банките. 64% от запитаните отговарят, че прегледът на качеството на активите ще се наложи като регулярна практика. Добър сигнал за стабилността на банковата система: само 21% от банкерите очакват допълнителни провизии за загуби от обезценка, а една година по-рано допълнителни провизии очакваха 80% от банковите мениджъри.


title: Доклад показа европейските държави с най-добри условия за избягване на данъци

maintext:
Фотограф: Leonhard Foeger
Кипър, Ирландия, Люксембург и Холандия са сред петнадесетте държави, предлагащи най-добри условия за избягване на данъци, показва доклад на неправителствената организация "Оксфам" (Oxfam), цитиран от EUObserver. Бермудските острови са на върха на списъка, следват ги Каймановите острови и Холандия. Ирландия е шеста, на седмо място е Люксембург, а Кипър е на десето. Британските Вирджински острови, Джърси и Бахамите също са в списъка.Собствениците и акционерите на големите международни компании печелят най-много от тези практики, ощетявайки националния бюджет, отбелязва изданието.Според "Оксфам " избягването на данъци е една от основните причини за увеличаващото се неравенство в света, довело до това, че най-богатите 62 души в света имат също толкова имущество, колкото и най-бедните 3.6 млрд.В рамките на десет години средното ниво на корпоративните данъци по света е паднало от 27.5% до 23.6% и тенденцията се засилва.Изследването разглежда нивата на корпоративните данъци, данъчните облекчения и дали съответната държава участва в международните усилия за борба с избягването на данъци.През април Европарламентът гласува нови мерки против укриването на данъци, базирани на принципа, че те трябва да се плащат там, където са генерирани печалбите.Дори след скандала " Люкслийкс " редица европейски държави продължават да предоставят удобни условия за укриване на данъци и пране на пари , пишеше през ноември в доклад на Европейската мрежа за дългове и развитие (European Network on Debt and Development – Eurodad).Еврокомисарят по конкуренцията Маргрете Вестагер обмисля по-ниски глоби за компаниите, които доброволно признаят , че са нарушавали данъчните правила на Брюксел. Идеята цели да ускори "излизането на светло" на нарушителите, тъй като разследванията на ЕК отнемат по няколко години.


description: Делото започна днес в Пловдивския районен съд.

title: Адвокати: Обвинението по делото за тютюневия склад няма да издържи

maintext:
Любомир Дачев
Фотограф: Евгени Цветков [Марица.бг]
По досъдебното производство са събирани доказателства и за извършени престъпления от длъжностни лица, касаещи запалените сгради - паметници на културата. Материалите са отделени в самостоятелно производство, по което разследването продължава.
Адвокатите на единствения обвинен за пожара в тютюневия склад в Пловдив - Любомир Дачев, смятат, че прокуратурата няма да се справи да докаже обвинението. Това заявиха те днес при началото на процеса пред Пловдивския районен съд. Според държавното обвинение 44-годишният бездомник Любомир Данчев непредпазливо е предизвикал пожара заради изхвърлена цигара. Представителят на прокуратурата заяви, че не са намерени доказателства за умишлен палеж, предаде Би Ти Ви.Пред съда Данчев заяви, че не се признава за виновен и че е в затвора за "няма нищо". Нанесените от огъня щети са за близо 12 млн. лева."Доказателствата, с които се запознахме, първоначално не показваха изключителна вина на нашия подзащитен. Сега вече, след като имам поглед върху всички материали по делото, също твърдя, че той ще бъде оправдан. Нереално е от една неизгасена цигара в пластмасово кошче да възникне такъв пожар", коментира адв. Зоя Тошкова.Според другият защитник Стефан Левашки три часа преди пожарът да обхване първата постройка, Любомир Данчев е бил в близко заведение, а камерите в района отразяват това. "С това ново обвинение на практика според мен прокуратурата си работи по други версии. Любчо, без да иска, е хвърлил цигарата и е станал този огромен пожар. Няма поръчители, няма интереси."особено с такава богата фактология, да приключи за два месеца, обвинителният акт да бъде внесен за един ден, и то вместо в Окръжния – в районния съд, а обвинението да бъде преквалифицирано с обвинителния акт (...) С изненада научих, че днес в районния съд няма да присъстват представители на районната прокуратура, които да защитават обвинението, а колеги от окръжната прокуратура, което също е прецедент", смята защитникът Левашки.По делото, което ще се гледа в следващите два дни подред, предстои да бъдат разпитани 45 свидетели и 15 вещи лица.


title: КАТ - София ще работи утре само до 12 ч.

maintext:
Фотограф: Юлия Лазарова
В последния работен ден на годината утре, 30 декември отдел "Пътна полиция" –КАТ в София ще работи с граждани само до 12 ч., съобщиха от институцията.Причината е, че ще се извърши инвентаризация на ценните образци и регистрационните табели.Ще бъде преустановена работа с граждани във връзка с регистрация и пререгистрация на пътни превозни средства, връчване на наказателни постановления, справки и въвеждане на платени глоби, подаване на документи за издаване и подмяна на шофьорска книжка и контролен талон, както и издаване на удостоверения на водачи на МПС.Умоляват се гражданите, които възнамеряват да използват административни услуги, предлагани от "Пътна полиция", да направят това по възможност до 12 часа на 30 декември.


description: Веднага след подадения сигнал на тел. 112 са предприети мерки и столичните полицаи са отцепили района.

title: Експерти от МВР обезвредиха куфар със стари дрехи

maintext:
Фотограф: Георги Кожухаров
Експерти от Министерство на вътрешните работи (МВР) обезвредиха изоставен куфар, в който са открити стари дрехи, съобщи пресцентърът на ведомството.Към 10.40 часа тази сутрин е подаден сигнал на тел. 112 за изоставен куфар пред жилищна кооперация на столичната улица "Васил Априлов".Веднага са предприети мерки и столичните полицаи са отцепили района, пише в съобщението. На място са пристигнали екипи, които са предприели действия по обезвреждането на изоставената вещ.След извършените действия в куфара са открити стари дрехи.


description: Кабинетът в оставка използва социологическо проучване, за да подкрепи тезата си за това откъде е най-добре да минава автомагистрала "Струма" в района на Кресненското дефиле.

title: Кабинетът в оставка защити своя вариант за "Струма" и със социологическо проучване

maintext:
[Министерство на регионалното развитие]
Това
Кабинетът в оставка използва социологическо проучване, за да подкрепи тезата си откъде е най-добре да минава автомагистрала "Струма" в района на Кресненското дефиле.Проучването (изготвено от "Екзакта рисърч груп"), проведено сред 1000 българи от различни райони на страната и 500 от региона, показало, че вариантът, който от месеци се опитват да наложат управляващите е най-добрият вариант. Това означава, че сегашното трасе ще бъде запазено в посока Кулата, а в обратната посока ще бъде изнесено от дефилето.Данните се представени и обществено обсъдени в Благоевград, съобщиха от Министерството на регионалното развитие и благоустройството.За участъка е осигурено финансиране по оперативна програма "Транспорт" 2014 - 2020 година. Това е и един от аргументите на управляващите трасето да се одобри от обществеността възможно най-бързо, за да може да започне подготовката за строителството и това финансиране да не бъде загубено.В същото време еколози неколкократно настояват целият трафик да се изнесе от дефилето заради пораженията, които нанася на дивите животни - много от тях са прегазвани, а други са изчезнали изобщо от района.Според проучването завършването на проекта е от изключително значение за подобряване на комфорта на пътуване, пътната безопасност и създаването на нови работни места и поминък за общините, през които преминава магистралата, посочват от министерството. Според ведомството хората са единодушни, че проектът ще допринесе за намаляване на тежките пътни инциденти и задръстванията, а възможността за движение с по-висока скорост ще има положителни резултати за всички пътуващи. Като съществен проблем хората поставяли въпроса за възможността да се използваме от безвъзмездното европейско финансиране, както и дали следващо правителство би продължило строителството. Самото проучване не е приложено в съобщението до медиите.По време на обсъждането строителният министър в оставка Лиляна Павлова изразила оптимизъм, че строителството ще започне и завърши навреме.Тя коментира, че проучването е прецизно, кореспондиращо с притесненията на местните жители, които ще се вземат предвид при изпълнението на проекта. "Ясно разбрахме, че на местно и национално ниво имаме фаворит и това е вариантът, към който сме се насочили и ние – разделено преминаване, с ново трасе на изток през Кресна и Симитли.проучване ни помага да придобием увереност, за да приключим последната фаза – да изберем най-добрия вариант по технически, екологични и финансови показатели, заявява Павлова.Доизграждането на автомагистрала "Струма" трябва да бъде национална, аполитична кауза, която през 2017 година има всички предпоставки да започне проектна своята реализация, обявява още министърът."Защото, ако през 2018 г. не започне строителството на магистралата, тогава ще имаме риска да загубим европейско финансиране и това са опасенията на хората – че ако нямаме европейско финансиране, проектът няма да се случи, а те могат да станат реалност", подчерта министърът в оставка Павлова.